સાચું જ કહેવાય છે કે પહેલું સુખ તે જાતે નર્યા. શારીરિક રીતે સુખી રહેવું હોય તો વ્યાયામને જીવનનું અંગ બનાવવું જરુરી છે. પરંતુ આજનાં વ્યસ્ત જીવનમાં ચાલવા જવા માટે, રમતગમતમાં ભાગ લેવા માટેનો સમય ના મળતો હોય તથા પરાણે બાઠાડું જીવન ગાળવું પડતું હોય તેવા લોકો પણ જો નિયમિત રીતે અહીં દર્શાવેલો વ્યાયામ પોતાના ઘરમાં જ થોડા સમય માટે અથવા તો માત્ર સાત જ મિનિટ માટે કરે તો પણ તેમને અનેક પ્રકારનાં લાભ થઇ શકે છે. લંબાવવું તમારા બંને હાથ ઊંચા કરો ને પગનાં અંગૂઠા ઉપર ઊભા રહીને શરીરને જેટલું શક્ય હોય તેટલું ઉપરની તરફ લંબાવો.તમે છતને અડકવાનો પ્રયત્ન કરો. એક વખત કર્યા પછી હાથ નીચા કરી શિથિલનની સ્થિતિમાં આવી જાઓ, આ કસરતને ૧૦ વાર કરવી. ઝૂકવું પગને સીધા રાખી કમરથી શરીરને ઝૂકાવો, હાથ આગળ, નીચે તરફ હોય એમ માનો કે તમે જમીનને સ્પર્શ કરી રહ્યા છો. પ્રારંભમાં જમીનને સ્પર્શ કરવામાં મુશ્કેલી જણાશે પણ પ્રયાસ ચાલુ રાખજો. પછી સીધા શિથિલનની સ્થિતિમાં ઊભા રહો ને આનું પુનરાવર્તન કરો.